# Profiler

En profil er en samling standardindstillinger og begrænsninger som enten kan bruges for individuelle brugere eller grupper af brugere.

KDE desktoppen så vel som alle KDE-programmer bruger en specifik mappestruktur til at slå konfigurationsindstillinger og diverse anden information op. KDE kender til flere steder for mappestrukturerne. Al information og konfigurationsindstillinger som findes på de forskellige steder kombineres inden de bruges. Funktionen låsning kontrollerer om indstillinger i brugerens hjemmemappe ($TDEHOME eller ~/.trinity) tages i betragtning eller ej.

En profil består af en almindelig KDE-mappestruktur på sit eget sted med indstillinger og information som vælges af dig.

&kiosktool; lader dig vælge på hvilket sted en profil skal opbevares. Information om tilgængelige profiler opbevares i filen &etc_tderc;.

Det anbefales at alle profiler opbevares under en enkelt mappe. I dette tilfælde behøver filen &etc_tderc; kun at indeholde en reference til denne ene mappe, så henter KDE og &kiosktool; automatisk alle profiler som opbevares under mappen. Se kapitlet settings for mere information.